b'\n_START_ARTICLE_\nMestni promet Piran\n_START_PARAGRAPH_\nMestni promet Piran se izvaja na \xc5\xa1estih avtobusnih linijah na obmo\xc4\x8dju piranske ob\xc4\x8dine vse dni v letu. Z avtobusnimi linijami je zagotovljen javni prevoz ter povezave Pirana s Portoro\xc5\xbeem in Lucijo.\n_START_SECTION_\nIzvajalec\n_START_PARAGRAPH_\nPodeljeno koncesijo javnega mestnega prometa izvaja podjetje Arriva Dolenjska in Primorska na linijah 1-4, Javno podjetje Okolje Piran izvaja prevoz na brezpla\xc4\x8dni liniji Forna\xc4\x8de - Tartinijev trg  in Forna\xc4\x8de - Pokopali\xc5\xa1\xc4\x8de Piran.\n_START_SECTION_\nVozovnice\n_START_PARAGRAPH_\nVozovnice je mogo\xc4\x8de kupiti pri vozniku na avtobusu ali v predprodaji. V predprodaji je mogo\xc4\x8de kupiti vozovnice za eno vo\xc5\xbenjo, turisti\xc4\x8dne vozovnice za 20 vo\xc5\xbeenj in mese\xc4\x8dne vozovnice._NEWLINE_Liniji Forna\xc4\x8de - Tartinijev trg  in Forna\xc4\x8de - Pokopali\xc5\xa1\xc4\x8de Piran sta brezpla\xc4\x8dni.'